CELEX: 62011FN0100
Language: bg
Date: 2011-10-05 00:00:00
Title: Дело F-100/11: Жалба, подадена на 5 октомври 2011 г. — ZZ/Комисия

28.1.2012   
            
            
               BG
            
            
               Официален вестник на Европейския съюз
            
            
               C 25/67
            
         
      Жалба, подадена на 5 октомври 2011 г. — ZZ/Комисия
      (Дело F-100/11)
      (2012/C 25/129)
      Език на производството: италиански
      
         Страни
      
      
         Жалбоподател: ZZ (представител: G. Cipressa, avvocato)
      
         Ответник: Европейска комисия
      
         Предмет на производството
      
      Отмяна на решението, с което Комисията отказва да изплати на жалбоподателя дневните надбавки във връзка с решението за преместването му от делегацията на ЕК в Ангола в седалището ѝ в Брюксел.
      
         Искания на жалбоподателя
      
      
                  —
               
               
                  Да се отмени отхвърлянето от страна на ответника или за което той е отговорен, независимо от неговата форма или от това дали е частично или пълно, на претенциите от искането на жалбоподателя от 10 август 2010 г., изпратено на ОН най-късно на 13 август 2010 г.,
               
            
                  —
               
               
                  да се отмени, quatenus opus est, записката от 22 декември 2010 г., получена от жалбоподателя не по-късно от 11 февруари 2011 г.,
               
            
                  —
               
               
                  да се отмени отхвърлянето от страна на Комисията независимо от неговата форма или от това дали е частично или пълно, на претенциите от искането на жалбоподателя, съдържащи се в административната жалба от 24 февруари 2011 г.;
               
            
                  —
               
               
                  да се осъди ответника да изплати на жалбоподателя дневните парични надбавки, предвидени в член 10 от приложение VII към Правилника за длъжностните лица на Европейския съюз, които се дължат на жалбоподателя: a) във връзка с решението от 18 март 2002 г. на Комисията за преместването на жалбоподателя и на поста му от делегацията на ЕК в Луанда (Ангола) в централното седалище на същата в Брюксел и което е предмет на Решение на Общия съд от 14 септември 2011 г. по дело Marcuccio/Комисия (T-236/02; все още непубликувано в Сборника); б) считано от l април 2002 г., който е първият ден от срока, който тече от решението от 18 март 2002 г., и през следващите сто и двадесет календарни дни,
               
            
                  —
               
               
                  да се осъди ответника да изплати на жалбоподателя мораторни и компенсаторни лихви върху въпросните надбавки за паричното обезценяване, настъпило между 31 юли 2002 г. и датата на действителното плащане на посочените надбавки, възлизащи на 10 % годишно и с годишна капитализация, считано от 31 юли 2002 г.,
               
            
                  —
               
               
                  да се осъди ответника да заплати съдебните разноски.